钦定古今图书集成/明伦汇编/官常典/第720卷 > 蔡廷玉
## 钦定古今图书集成/明伦汇编/官常典/第720卷 > 蔡廷玉

按《唐书忠义传》：“廷玉，幽州昌平人。事安禄山未有闻，
与朱泚同里，闬少相狎近，泚为幽州节度使，奏署幕
府。廷玉有沈略，善与人交，内外爱附。泚多所叩咨，数
遣至京师。当是时，幽州兵最强，财雄，士骄悍，日思吞
并，不知有上下礼法。廷玉间语泚曰：‘古未有不臣而
能推福及子孙者。公南联赵魏，北奚卤，兵多地险，然
非永安计。一日赵、魏反噬，公乃沸鼎鱼耳。不如奉天
子划多难，可勒勋鼎彝，若何’？”泚善之。廷玉阴欲耗其
力，则讽泚出金帛礼士，又劝归贡赋，助天子经费，献
牛马系道储。廥为单，因劝泚入朝。泚将听，诸校怒，缚
廷玉辱之。廷玉无挠辞，泚不忍杀。囚岁馀，出之，谓曰：
“而亦悔乎？”廷玉曰：“导公为逆即悔，勉公以义，何悔为
复！”絷满岁，问曰：“能省过否？不尔，且死。”对曰：“不杀我，公
得名；杀我吾得名。”泚不能屈，待如初。又有朱体微者，
亦泚腹心，廷玉有建白，体微辄左右之，故泚愈信桀
傲。稍革，廷玉遂蒇朝事。泚乃奏涿州为永泰军，蓟州
静塞军，瀛州清夷军，莫州唐兴军，置团练使，以支郡
隶属。卢龙军稍削。而泚内畏弟滔逼己，滔亦劝泚入朝，乃以军属滔。廷玉、体微共白泚：“公入朝为功臣首，
后务至重，须诚信者乃可付。滔虽大弟，多变不情，如
假以兵，是嫁之祸也。”泚不听。二人随泚到朝。德宗为
太子时，知廷玉名，及见，礼眷殊渥。泚统幽州行营为
泾原、凤翔节度使，诏廷玉以大理少卿为司马，体微
为要籍。滔有请于泚，或不顺，廷玉必折之，俾循故法。
滔已破田悦，濅傲肆自用。左右有恶廷玉者，妄云素
毁滔，欲《四分燕》，廷玉倡之，体微和之。滔表言“二人离
间骨肉，请杀于有司。”亦遗泚书云云。泚恚滔夺其军，
不从。会滔以幽州叛，帝示滔表，而泚亦白发其书，乃
归罪于二人。贬廷玉柳州司户参军，体微南浦尉以
慰滔。滔使谍伺诸朝，曰：“上若不杀廷玉，当谪去，得东
出洛，我且缚致麾下支解之。”将行，帝劳廷玉曰：“尔姑
行，为国受屈，岁中当还。”廷玉至蓝田，驿人白左巡使
郑詹商于道险不可往，詹追使趋潼关，廷玉告子少
诚，少良曰：“我为天子，不血刃下幽十一城，欲裂其壤，
使不得桀，而败于将，成天助逆耶？今吏使我出东都，
此殆滔计，吾不可以辱国。”比至《灵宝》，自投于河。宰相
卢杞方疾，御史大夫严郢欲逐之，得廷玉死状，即抵
詹死而斥出郢。帝闵廷玉忠，归其柩，厚赙之。李晟平
朱泚、少诚等，适终丧，晟表丐追赠廷玉，并官二子，而
帝方招来滔，寝其奏，遂已。